Shimoliy Koreya Yapon dengizi tomonga ballistik raketa uchirgani taxmin qilinmoqda. Foto: Yonhap Bu haqda Janubiy Koreya harbiylariga tayanib, Yonhap axborot agentligi xabar berdi. Ammo raketaning qanday ekani noma’lumligi qayd etildi. «Shimoliy Koreya Yaponiya dengizi tomon noma’lum ballistik raketani uchirdi», — deyiladi agentlik bayonotida. Bu so‘nggi ikki hafta ichida yettinchi marta yuz bergan. Raketa uchirilishiga Yaponiya ham e’tibor qaratdi. Mamlakat qirg‘oq xavfsizligi xizmati ma’lumotlariga ko‘ra, raketa mahalliy vaqt bilan shanbadan yakshanbaga o‘tar kechasi uchirilgan. Xizmat vakillari mintaqadagi kemalarni raketa qoldiqlari topilgan taqdirda zudlik bilan rasmiylarga murojaat qilishga chaqirdi. Mamlakat qirg‘oq xavfsizligi xizmati raketaning allaqachon qulab tushganini qayd qilgan. Biroq, uning qulab tushgan joyi noma’lum.